કોંગ્રેસ બીજા તબક્કાની ચૂંટણીની યાદીને લઇને ચર્ચામાં વ્યસ્ત છે. આ બીજા તબક્કાની યાદીમાં વડોદરાની વાડી બેઠક પરથી કોંગ્રેસ ચંદ્રિકા સોલંકીને ટિકિટ ફાળવી શકે છે. આ એ જ ચંદ્રિકા સોલંકી છે, જેણે 22 ઓક્ટોબર, 2017ના રોજ પીએમ નરેન્દ્ર મોદીના રોડ શો દરમિયાન તેમના મોઢા પર બંગડી ફેંકી હતી. આ અંગે દલિત નેતા જીજ્ઞેશ મેવાણીએ ટ્વીટ પણ કર્યું હતું. કહેવાઇ રહ્યું છે કે, એ ઘટના બાદ ચંદ્રિકાની અટકાયત પણ કરવામાં આવી હતી. ચંદ્રિકા સોલંકીને સર્વશ્રેષ્ઠ શિક્ષકનો પુરસ્કાર પણ મળી ચૂક્યો છે. વળી, તેઓ નવમ્બર માસમાં જ વલસાડમાં આયોજીત રાહુલ ગાંધીની સભામાં જોવા મળ્યા હતા અને તેમની સાથે મુલાકાત પણ કરી હતી.